Il-Gvern Ċiniż faħħar id-deċiżjoni tal-kap Eżekuttiv ta’ Hong Kong CY Leung li kkundanna l-protesti u ħeġġeġ biex kulħadd imur lejn daru. Anke l-Pulizija u l-Gvern qed jappellaw biex il-protesti jieqfu. Id-demostranti li l-biċċa l-kbira minnhom huma studenti ma jridux li l-Gvern Ċiniż japprova l-kandidati qabel l-elezzjoni għax iridu demokrazija sħiħa. Ir-regoli tal-Gvern Ċiniż jagħmluha impossibbli li xi ħadd li ma jappoġġjax il-Gvern Komunista jikkontesta l-elezzjoni. Mill-banda l-oħra dawk li qed jipprotestaw qed jgħidu li ser jokkupaw bini governattiv jekk Leung ma jirrżenjax bil-Pulizija twissi li ser tieħu azzjoni immedjata. Xi rapporti qalu li fl-aħħar sigħat iż-żewġ naħat daħlu f’konfronti diretti.